# Информации за корисници - знајте ги вашите права

**Мај 2025**

Лицата на кои им е издаден налог за задолжително лекување на менталното здравје имаат голем број права според Законот за ментално здравје и благосостојба на Викторија од 2022 година. Овие права го вклучуваат и правото:

* **Да бидете информирани зошто ви бил издаден налог за задолжително лекување.**
* **Да се претпостави дека сте способни** да донесувате одлуки за вашето лекување. Ова значи дека:
* потребно е да се побара вашата информирана согласност за лекување, секогаш кога истото е возможно
* можете да одбиете електро-конвулзивно лекување (ECT) доколку сте способни да ја донесете оваа одлука.
* **Да бидете вклучени и поддржани да донесувате одлуки** за вашите прегледи, лекување и закрепнување на менталното здравје, вклучувајќи:
* почитување на вашите мислења и преференции
* да ви се даде разумно време без да бидете изложени на прекумерен притисок или принудени да донесувате одлуки
* да имате можност да разговарате за вашите опции за лекување со вашиот психијатар
* да бидете поддржани за добивање дополнителни совети или помош.
* **Да ви се обезбеди соодветна поддршка за донесување и учество во донесувањето на одлуки,** да ги разберете информациите и вашите права, и да ги изразите вашите ставови, преференции, прашања или одлуки.
* **Да комуницирате на начин кој ги задоволува вашите потреби,** на пример, на вашиот претпочитан јазик, во соодветна физичка или сензорна средина и имајќи соодветни простор за комуникација со членови на вашето семејство, роднини, негуватели, поддржувачи или застапници.
* **Да бидете информирани за вашето лекување,** вклучувајќи објаснување за:
* секое предложено лекување, неговата цел, предности и недостатоци (на пример, ризици или несакани последици)
* сите други достапни лекувања, вклучувајќи ги и нивните предности и недостатоци.

Ваквите информации треба да бидат обезбедени на разбирлив начин и на начин кој ќе ги одговари вашите прашања. Овие информации можете да ги побарате во писмена форма а, доколку ви е потребно, да побарате и толкувач.

* **Да донесувате одлуки за вашето лекување и закрепнување кои вклучуваат одреден степен на ризик.**
* **Да добиете што е можно помалку ограничувачко лекување, на најмалку ограничувачки начин,** имајќи ги предвид вашите преференции за лекување, цели за закрепнување и достапни алтернативни лекувања:
* Најмалку ограничувачки значи дека треба да ви се даде **колку** што е можно **повеќе слобода**, врз основа на вашите индивидуални околности. Она што е ограничувачки за едно лице, не мора да биде ограничувачки за друго.
* Смеете да бидете задржани за лекување во болница единствено во случај кога **не може да се лекувате во заедницата**.
* Налог за задолжително лекување не треба да биде издаден доколку **можната штета** што може да произлезе од истото е веројатно поголема од штетата што треба да се спречи.
* Смеете да бидете **изолирани или ограничени** само откако сите разумни и помалку ограничувачки опции биле испробани или земени предвид.
* **Да се чувствувате безбедно и почитувано,** вклучувајќи:
* препознавање и одговарање на вашиот родов идентитет, сексуална ориентација, пол, етничка припадност, јазик, расна припадност, религија (вера или духовност), класа, социјален-економски статус, старосна попреченост, невродиверзитет, култура, статус на престој и географска неповолност
* препознавање и одговарање на вашите медицински и други **здравствени потреби**
* почитување и подржување на вашето **достоинство, автономија и права**
* добивање на услуги за ментално здравје и благосостојба што ќе го поддржат вашето **закрепнување** и целосно учество во заедницата.
* Вашата уникатна **култура и идентитет** треба да се почитуваат доколку сте припадник на **Првите нации**, вклучувајќи:
* право на преглед и лекување што ќе го поддржува вашето **самоопределување**
* почитување на вашата **поврзаност** со семејството, роднините, заедницата, земјата и водата.
* **Да добивате информации за вашите права** во согласност со *Законот за ментално здравје и благосостојба* од *2022 година* од вашата служба за ментално здравје и благосостојба, вклучувајќи:
* **писмена изјава** и **усно** **објаснување** во соодветно време
* **одговори на вашите прашања** што ќе бидат што е можно поцелосни и појасни.
* **Вашите здравствени и лични податоци да бидат евидентирани точно и со почитување:**
* можете да побарате **корекција на** вашите здравствени податоци
* доколку службата за ментално здравје и благосостојба го одбие вашето барање, можете да составите **изјава за здравствени информации** во којашто ќе објасните какви промени сакате. Ова мора да биде вклучено во вашето досие.
* **Да направите претходна изјава за преференции** во писмена форма која ќе ги наведе вашите преференции за лекување на менталното здравје, нега и поддршка:
* вашиот психијатар мора да ги земе предвид вашите преференции за лекување
* доколку вашиот психијатар не го следи претпочитаното лекување како што е наведено во вашата изјава, тие мора да ви кажат зошто е тоа така во писмена форма во рок од 10 работни дена.
* **Да назначите наименувано лице за поддршка** кое ќе може да ве поддржи, да се залага за она што го сакате, да ви помогне да добивате информации и да ги остварувате вашите права.
* Во одредени случаи, наименуваното лице за поддршка мора да биде известено за вашето лекување.
* **Да побарате второ психијатриско мислење:**
* од кој било психијатар, вклучувајќи од службата за ментално здравје и благосостојба каде што добивате лекување, или од бесплатната и независна Служба за второ психијатриско мислење
* доколку вашиот психијатар не ги прифати сите промени кои се препорачани во второто психијатриско мислење, истиот треба да објасни зошто е тоа така. Треба да добиете писмено објаснување во рок од 10 работни дена. Исто така, имате право да побарате од Главниот психијатар да го разгледа вашето лекување.
* **Помош за комуникација.** Кога сте во болница, вашето право на комуникација може да биде ограничено доколку истото е потребно од безбедносни причини:
* доколку вашата комуникација е ограничена, тоа мора да биде наведено во писмена форма.
* но, не смеете да бидете ограничени да контактирате со **адвокат**, **застапник за** **ментално здравје**, **Комисијата за ментално здравје и благосостојба**, **Трибуналот за ментално здравје**, **Главниот психијатар**, или **посетител од заедницата при Канцеларијата на јавниот правобранител**.
* Контактирајте со **адвокат** за да побарате правна помош.
* Контактирајте со **застапник на IMHA** за да побарате поддршка од застапник. IMHA ќе биде известена во клучни моменти кога добивате задолжително лекување. IMНA ќе ве контактира, освен ако не сте им кажале да не го прават тоа.
* **Да побарате поддршка** од застапник, посетител од заедницата или кое било друго лице по ваш избор.
* **Да поднесете жалба против налог за задолжително лекување** со барање за расправа пред Трибуналот за ментално здравје:
* можете да побарате застапување или поддршка од адвокат или друго лице за расправа пред Трибуналот за ментално здравје.
* **Да поднесете жалба против служба за ментално здравје и благосостојба** преку разговор со службата и/или Комисијата за ментално здравје и благосостојба. Ова подразбира и жалба во врска со начелата за ментално здравје и благосостојба, или други начела кои не се почитуваат.

# За IMHA

Услугите на IMHA се независни, бесплатни и доверливи.

Доколку добивате задолжително лекување, нашите застапници при IMHA можат:

* да ги сослушаат вашите желби и да разговараат со вас за вашите опции
* да ви дадат информации и поддршка за да ги исполните вашите права
* да работат со вас за да можете да бидете вклучени во вашето лекување и закрепнување
* да ве упатат во други служби, доколку сакате

# Како да контактирате со IMHA и да дознаете повеќе

Можете:

* да ја посетите веб-страницата [www.imha.vic.gov.au](http://www.imha.vic.gov.au)
* да испратите е-пошта на contact@imha.vic.gov.au
* да се јавите на телефонската линија на IMHA на **1300 947 820**
на која застапниците на IMHA се достапни од
09:30 до 16:30 часот, седум дена во неделата (освен на државни празници)
* да се јавите на линијата за права на IMHA на**1800 959 353** за да слушнете снимени информации за вашите права
* да побарате од давател на услуги за ментално здравје, негувател, роднина или друго лице за поддршка да ви помогне да контактирате со IМHA
* Доколку сакате да дадете коментар или да поднесете жалба против IМHА, ве молиме контактирајте нè или посетете ја секцијата за жалби и коментари на нашата веб-страница.

